Christopher Hollingsworth, membru al Asociației Chirurgilor din New York, a explicat pentru Lad Bible, citat de The Independent, că, în ciuda faptului că induce sentimentul că ai avea nevoie să mergi la baie, atingerea buricului stimulează mușchii stomacului, așa că ai putea avea această senzație, chiar dacă nu este o nevoie reală.    „Dacă îți pui degetul în buric, această atingere trimite un semnal care trezește întreaga cavitate abdominală, până la coloana vertebrală", a spus acesta, explicând că fenomenul apare pentru că aceasta din urmă comunică prin impulsuri cu uretra și vezica urinară, semnal care poate fi confundat cu cel pe care îl primim atunci când avem nevoie la baie.    Oricum ar fi, acesta a precizat că sentimentul apare doar dacă apeși puternic într-un anumit loc, acolo unde mișcările pot fi simțite spre ombilic, o bucată extrem de sensibilă și cu o reacție puternică la stimuli.       .